نړیوال بانک سږ کال د جون پر ۱۴مه په قبایلي ضلعو کې د بېخبنا (انفراسټرکچر) جوړښت او د ژوند د بنیادي اړتیاوو لپاره د اسانتیاوو برابرولو په موخه ۲۰۰ مېلیونه امریکايي ډالر منظور کړل۔

نړیوال بانک هغه مهال په اعلامیه کې ویلي ول چې چې دا به دا هم یقیني کړي چې د پروژې د عملي کولو لپاره له ټولنې سره په شریکه پلان جوړ شي او د بودیجې په سمه توګه د لګولو لپاره د احتساب نظام ښه کړي۔

پاکستان له کال ۱۹۵۰ز راهیسې د نړیوال بانک غړی دی او تر اوسه یې له بانکه د ۴۰ اربه ډالره مرسته اخیستې ده۔ هغه بانک وايي چې اوسمهال په پاکستان کې ۵۸ پروژې پرمخ وړي او د نورو پروژو لپاره یې ۱۴.۸ اربه ډالرو د ورکولو ژمنه کړې ده۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ